3 หุ้นแบงก์กอดคอกันร่วง! นักลงทุนขายทำกำไรรับเครื่องหมาย XD วันแรก
3 หุ้นแบงก์กอดคอกันร่วง! นักลงทุนขายทำกำไรรับเครื่องหมาย XD วันแรก
3 หุ้นแบงก์กอดคอกันร่วง! นักลงทุนขายทำกำไรรับเครื่องหมาย XD วันแรก
23 เม.ย. 2562

ผู้สื่อข่าวรายงานว่า ณ เวลา 10.07 น. ราคาหุ้น ธนาคารกรุงไทย จำกัด (มหาชน) หรือ KTB อยู่ที่ระดับ 18.90 บาท ลบ 0.50 บาท หรือ 2.58% สูงสุดที่ 19 บาท ต่ำสุดที่ 18.70 บาท ด้วยมูลค่าซื้อขาย 309.87 ล้านบาท โดย KTB ปันผลจากกำไรสะสม เป็นเงินสด 0.718 บาทต่อหุ้น และกำหนดจ่ายปันผลวันที่ 10 พ.ค.2562
ส่วนราคาหุ้น ธนาคารกรุงเทพ จำกัด (มหาชน) หรือ BBL อยู่ที่ระดับ 206 บาท ลบ 4 บาท หรือ 1.90% สูงสุดที่ 206 บาท ต่ำสุดที่ 205 บาท ด้วยมูลค่าซื้อขาย 149.41 ล้านบาท โดย BBL ปันผลจากกำไรสะสม เป็นเงินสด 4.50 บาทต่อหุ้น และกำหนดจ่ายปันผลวันที่ 10 พ.ค.2562
ขณะเดียวกันราคาหุ้น ธนาคารทหารไทย จำกัด (มหาชน) หรือ TMB อยู่ที่ระดับ 2.04 บาท ลบ 0.04 บาท หรือ 1.92% สูงสุดที่ 2.04 บาท ต่ำสุดที่ 2 บาท ด้วยมูลค่าซื้อขาย 88.11 ล้านบาท โดย TMB ปันผลจากงวดดำเนินงานวันที่ 1 ม.ค. 2561 ถึงวันที่ 31 ธ.ค. 2561 เป็นเงินสด 0.07 บาทต่อหุ้น และกำหนดจ่ายปันผลวันที่ 9 พ.ค.2562
ทั้งนี้ 3 หลักทรัพย์เครื่องหมาย XD วันนี้ (23 เม.ย.) เป็นวันแรก ซึ่งการขึ้นเครื่องหมาย XD นั้น หมายความว่านักลงทุนที่ซื้อหุ้นในวันนี้จะไม่ได้สิทธิรับเงินปันผล ดังนั้นการที่นักลงทุนเข้าซื้อหุ้นที่ติดเครื่องหมาย XD ในวันที่ขึ้นเครื่องหมาย XD อาจทำให้นักลงทุนได้รับผลตอบแทนน้อย และการขึ้นเครื่องหมาย XD จะกระทบต่อราคาหุ้นในทางลบ ซึ่งหลังจากวันขึ้นเครื่องหมาย XD ราคาหุ้นมักปรับตัวลงด้วยจำนวนเงินที่จ่ายปันผล